《送友人赴省二首 其一》
宋代·刘弇

飘飘勒马出城闉，箧里还为席上珍。荆玉始分三献日，琼林终上一枝春。

惊天动地文堪掷，捉月拿云手定伸。正遇汉庭新用赋，子虚须属茂陵人。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。